text: Betjente og hunde fangede tyve på fersk gerning
  01 marts 2016 kl. 06.06
  To tyveknægte løb lige i armene på politiet og deres firbenede hjælpere. De forsøgte at stikke af efter indbrud i Ribe.
  Et vellykket samarbejde mellem politibetjente og politihunde satte natten til tirsdag en effektiv stopper for to gerningsmænd i Ribe.
  De to mænd forsøgte klokken 02.29 at undslippe politiet efter et indbrud i en virksomhed på Nederdammen i Ribe.
  Det havde de imidlertid ikke meget held med. Den ene tyveknægt løb nemlig lige ind i lovens lange arm, mens den anden tyveknægt hurtigt blev opsnuset og holdt i skak af politihunde.
  2 gerningsmænd til indbrud taget på fersk gerning i Ribe i nat. Prøvede at gemme sig for både politiet og deres hunde uden held.
  
  